се посочва номерът на сертификата.
 5. Тюленов продукт, придружаван от сертификат, който е издаден в съответствие с параграф 1, се смята за отговарящ на условията по член 3, параграф 1 от Регламент (ЕО) No 1007/2009.
 6. Митническа декларация за допускане за свободно обращение на тюленов продукт съгласно член 79 от Регламент (ЕИО) No 2913/92 на Съвета (7) се приема, при условие че се представи сертификат, издаден в съответствие с параграф 1 от настоящия член. Без да се засягат разпоредбите на член 77, параграф 2 от Регламент (ЕИО) No 2913/92, митническите органи съхраняват екземпляр от сертификата в своя архив.
 7. В случай на съмнения относно автентичността или верността на сертификат, издаден в съответствие с параграф 1, както и при необходимост от допълнителни консултации, митническите органи и другите правоприлагащи органи се обръщат към компетентен орган, определен от съответната държава членка в съответствие с член 6. Компетентният орган, към който те са се обърнали, взема решение какви мерки трябва да се предприемат.
 Член 5
 Формат на сертификатите
 1. Сертификатът, посочен в член 4, параграф 1, се изготвя на хартиен носител или в електронна форма.
 2. Ако сертификатът е в електронна форма, в момента на пускането си на пазара тюленовият продукт се придружава от разпечатка на този сертификат.
 3. Използването на сертификата не засяга други формалности, свързани с пускането на пазара.
 4. Компетентен орган, определен в съответствие с член 6, може да изиска сертификатът да бъде преведен на официалния език на държавата членка, на чийто пазар ще бъде пуснат продуктът.
 Член 6
 Компетентни органи
 1. Всяка държава членка определя един или няколко компетентни органа, които отговарят за следните задачи:
 а)
 проверка — при поискване от страна на митническите органи съгласно член 4, параграф 7 — на сертификатите за внесени тюленови продукти;
 б)
 контрол върху издаването на сертификати от признатите органи, установени и действащи в съответната държава членка;
 в)
 съхраняване на екземпляри от сертификатите, издадени за тюленови продукти, които са получени от лов на тюлени в съответната държава членка.
 2. Държавите членки уведомяват Комисията за компетентните органи, определени в съответствие с параграф 1.
 3. Комисията публикува на своя уебсайт списъка на компетентните органи, определени в съответствие с параграф 1. Списъкът редовно се актуализира.
 Член 7
 Електронни системи за обмен и запис на данни
 1. Компетентните органи може да използват електронни системи за обмен и запис на данните, съдържащи се в сертификатите.
 2. Държавите членки се съобразяват с изискването за взаимно допълване и техническа и оперативна съвместимост на електронните системи, посочени в параграф 1.
 Член 8
 Защита по отношение на обработването на лични данни
 Настоящият регламент не засяга нивото на защита на физическите лица по отношение на обработването на лични данни съгласно правото на Съюза и националното право, и по-специално не променя задълженията и правата, установени в Директива 95/46/ЕО и Регламент (ЕО) No 45/2001. Защитата на физическите лица по отношение на обработването на лични данни се осигурява по-специално що се отнася до оповестяването или съобщаването на личните данни, съдържащи се в сертификата.
 Член 9
 Преходни разпоредби
 Сертификатите, издадени от признат орган в съответствие с Регламент (ЕС)